Ukamaka Evelyn Olisakwe (amụrụ 24 Oktoba 1982) bụ onye ode akwukwo banyere ikike nwaanyi nke Naijiria, onye ode akwukwo nkpirikpi, na onye ederede ihe ngosi. N’afọ 2014, ahoputara ya ka otu n’ime mmadu iri-ato na itolu ndi edemede kachasi mma ma n'erubeghi afọ anọ na Sub-Saharan Afrika nke egosiri na ọrụ Africa39 ma tinye na Africa39: New Writing from Africa South of the Sahara (nke Ellah Allfrey doziri). Ukamaka Evelyn Olisakwe amuru ma zulite na Kano Steetị, Naijiria. Ndị mụrụ ya bụ ndị Igbo Naijiria. Ọ gụsịrị ụlọ akwụkwọ sekọndrị na-ugwu Hausa wee nweta nzere mmụta sayensị na Kọmputa site na Mahadum Abia State Polytechnic, na Aba, Nigeria. Ọ lụrụ George Nwanosike Olisakwe ma ha na ụmụ ha atọ biri na ala Igbo Naijiria. Edere akwụkwọ Olisakwe nke izizi, Eyes of a Goddess, pụtara n’afọ 2012. O deela ọtụtụ akụkọ na isiokwu dị mkpirikpi, ọtụtụ n'ime ha pụtara na blọọgụ na akwụkwọ akụkọ n'ịntanetị, gụnyere Olisa.tv, Saraba, Sentinel Nigeria na Short Story Day Africa. E gosiputala ya na BBC.